Karim Benzema faoliyatini qaysi klubda yakunlaydi? Futbolchining agenti javob berdi

“Real” hujumchisi Karim Benzemaning agenti Karim Jaziri 33 yoshli futbolchi faoliyatini qaysi jamoada yakunlamoqchi ekani haqida fikr bildirdi.

Benzema “Lion”ga qaytadimi? Ha, o‘ylashimcha, shunday bo‘ladi. U men bilan muntazam bu haqida suhbatlashadi va jamoaning barcha o‘yinini kuzatib boradi.
U hech qachon “Stad de Lyumyer”da bo‘lmagan. Lion — uning qalbida.
Karim Jaziri, futbol agenti
Benzema “Lion” tarbiyalanuvchisi hisoblanadi. U 2005—2009-yillar mobaynida fransuz klubida o‘ynagan va shundan keyin 35 million yevro evaziga madridliklar safiga o‘tgan.
Karim 2020/21-yilgi mavsumda “Real”ning 24 o‘yinida qatnashib, 15 gol va beshta golli uzatma muallifiga aylandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!